# Diplomac

### Izvor: Wikipedija

Diplomac
The Graduate
Redatelj | Mike Nichols
Scenarist | Charles Webb (knjiga), Calder Willingham, Buck Henry
Glavne uloge | Dustin Hoffman, Anne Bancroft
Godina izdanja | 1967.
Trajanje | 105 minuta
Država | SAD
Jezik | Engleski
IMDb profil

"Diplomac" (eng. “The Graduate”) je slavna američka ljubavna komedija/drama iz 1967. koja govori o sazrijevanju mladiča kojeg je zavela žena očevog poslovnog prijatelja. Film je režirao Mike Nichols i on je adaptacija istoimenog romana kojeg je napisao Charles Webb. To je jedan od klasika kinematografije koji se smatra jednim od najboljih filmova svih vremena a koji je proslavio Dustina Hoffmana i pjesmu „Mrs. Robinson“, te obilježio 1960-te. Udruga AFI ("American Film Institut") je proglasila film 9. najboljom ironičnom komedijom. 20. stoljeća.

## [uredi] Filmska ekipa

Režija: Mike Nichols

Glume: Dustin Hoffman (Benjamin Braddock), Anne Bancroft (Gđa. Robinson), Katharine Ross (Elaine Robinson), Murray Hamilton (G. Robinson) i dr.

## [uredi] Radnja

Upozorenje čitatelju: Slijedi tekst koji sadrži pojedinosti o radnji i/ili završetku ovog djela.

Los Angeles. Benjamin Braddock je 20-godišnji mladič koji je uspješno završio srednju školu ali nema pojma na koji fakultet da se upiše ni što dalje da učini sa svojim životom. Na zabavi kod svoje kuće sretne svoju bivšu profesoricu, gđu. Robinson, koja ga nagovori da ju odvede do njene kuće sa svojim autom. Na njegovo iznenađenje otkrije da je njena kuća prazna a ona se počne čudno ponašati, toliko ljubazno da gotovo kao da ga pokušava zavesti. On želi što prije otići, no ona ga pozove u svoju sobu, zaključa vrata i gola pred njim izjavi da ju može imati kada god želi.

Upravo tada u kuću se vrati njen suprug, g. Robinson, i izbezumljeni Benjamin izađe van iz sobe, pozdravi se s njim te se vrati u svoj dom. Iako mu je sve to bizarno pošto je još djevica, Benjamin pristane sa gđa. Robinson otići tajno u neki hotel i tamo završiti s njom u krevetu. Njihova afera se počne odvijati i trajati mjesecima, sve dok Benjamin ne sretne Elaine, kćerku gđe. Robinson, te se zaljubi u nju, iako to nije planirao. On joj sve prizna, na što Elaine prekine svaki kontakt s njim, kao i gđa. Robinson koja se počne agresivno ponašati prema njemu. Ipak, po prvi put Benjmin shvati što želi u životu te sa autom stigne do crkve u kojoj se Elaine treba udati za nekog studenta. On zaustavi vjenčanje te ona sa njim pobjegne u autobusu.

## [uredi] Nagrade

- Osvojena 5 Zlatna globusa ( najbolji film – komedija ili mjuzikl, režija, glumica u komediji ili mjuziklu Anne Bancroft, nova muška zvijezda Dustin Hoffman, nova ženska zvijezda Katharine Ross) i 2 nominacije (najbolji scenarij, glumac u komediji ili mjuziklu Dustin Hoffman)
- Osvojen Oscar (najbolja režija) i 6 nominacija (najbolji film, scenarij, fotografija, glavni glumac Dustin Hoffman, glavna glumica Anne Bancroft, sporedna glumica Katharine Ross)
- Osvojeno 5 BAFTA-e (najbolji film, režija, montaža, scenarij, nova zvijezda Dustin Hoffman ) i 2 nominacije (najbolja glumica Anne Bancroft, nova zvijezda Katharine Ross)

## [uredi] Zanimljivosti

- Iako je glumio 20-godišnjaka, Dustin Hoffman je u vrijeme snimanja filma bio skoro 30 godina star.
- Za glavnu ulogu "Diplomca" je isprva zamišljen Robert Redford.
- Film je bio inspiriacija za priču za "Tajkun iz Rushmorea".
- U sceni u kojoj studenti upadaju u stan Dustina Hoffmana, nakon što je lik Elaine vrisnuo, javlja se kao statist i Richard Dreyfuss.

## [uredi] Kritike

Kritičari su velikom većinom hvalili "Diplomca". Tako je Phil Villarreal u svojoj recenziji napisao: "Ovaj film je portretirao "post-diplomski" osjećaj potrošenosti s kojim se publika može identificirati i danas. Ovo je komedija tragedije, djelo u kojem se mladenački idealizam mladiča susreče sa neizbježnim smrtonosnim udarcem." Christopher Null je utvrdio: "Rijetko, razotkrivajuče remek-djelo o mladom diplomcu (Dustin Hoffman) i njegovom neobičnom pogledu na život - koji ga vodi do čudne afere sa starijom, oženjenom gđom. Robinson (Anne Bancroft). Pravi klasik koji je stvorio nezaboravni savjet: plastika...I tko može zaboraviti majstorsku režiju Mikea Nicholsa, ovdje u svojoj vrhunskoj formi, koji je postavio taj bezvremenski kadar Hoffmana koji se vidi uokviren od Bancroftine noge? A glazba Simona & Garfunkela je isto savršen dodatak, nezaboravna do danas. Sada dio Americane jednako gorke kao i "Vrlog života", "Diplomac" je jedan od najboljih, najciničnijih komedija na filmu. Toplo preporučen i gotovo savršen". Almar Hafildason je zaključio: "Nichols obavlja majstorski posao u upotrebi širokokutnog kadra kako bi naglasio kompleksne, emotivne situacije sa lakočom i puno razumijevanja".

## [uredi] Vanjske poveznice

- imdb.com
- Recenzije na Rottentomatoes.com
- Filmsite-org

Zlatni globus za najbolji film - komedija ili mjuzikl
1950-e

1951. Amerikanac u Parizu • 1952. S pjesmom u srcu • 1953. - 1954. Carmen Jones • 1955. Wichita/Guys and Dolls • 1956. Kralj i ja • 1957. Les Girls • 1958. Auntie Mame • 1959. Neki to vole vruće/Porgy i Bess •

1960-e

1960. Apartman/Song Without End — The Story Of Franz Liszt • 1961. Većina jednog/Priča sa zapadne strane • 1962. Dodir Minka/Meredith Willson's The Music Man • 1963. Tom Jones • 1964. My Fair Lady • 1965. Moje pjesme, moji snovi • 1966. Rusi dolaze, Rusi dolaze • 1967. Diplomac • 1968. Smiješna djevojka • 1969. Tajna Svete Viktorije

1970-e

1970. M*A*S*H • 1971. Gudač na krovu • 1972. Cabaret • 1973. Američki grafiti • 1974. The Longest Yard • 1975. Sunshine Boys • 1976. Zvijezda je rođena • 1977. Djevojka za zbogom • 1978. Nebo nek' čeka • 1979. Breaking Away

1980-e

1980. Rudareva kći • 1981. Arthur • 1982. Tootsie • 1983. Yentl • 1984. Romancing the Stone • 1985. Čast Prizzijevih • 1986. Hannah i njene sestre • 1987. Nada i slava • 1988. Zaposlena djevojka • 1989. Vozeći gđicu Daisy

1990-e

1990. Zelena karta • 1991. Ljepotica i zvijer • 1992. Igrač • 1993. Tatica u suknji • 1994. Kralj lavova • 1995. Praščić Babe • 1996. Evita • 1997. Bolje ne može • 1998. Zaljubljeni Shakespeare • 1999. Priča o igračkama 2

2000-e

2000. Korak do slave • 2001. Moulin Rouge! • 2002. Chicago • 2003. Izgubljeni u prijevodu • 2004. Stranputice • 2005. Hod po rubu • 2006. Komadi iz snova

Dobavljeno iz "http://hr.wikipedia.org../../../d/i/p/Diplomac.html"

Posebno:Categories: Filmovi 1960-ih | Američki filmovi | Dobitnici Zlatnog globusa za najbolji film | Romantični filmovi | Humoristični filmovi

##### Views

- Članak
- Razgovor
- Trenutna inačica

##### Traži

##### Drugi jezici

- Deutsch
- English
- Esperanto
- Español
- Français
- עברית
- Bahasa Indonesia
- Italiano
- 日本語
- Nederlands
- Polski
- Português
- Русский
- Simple English
- Svenska
- 中文